b'\n_START_ARTICLE_\nDiminea\xc8\x9ba\n_START_PARAGRAPH_\nDiminea\xc8\x9ba este un ziar cotidian de opinie democratic\xc4\x83 \xc8\x99i informa\xc8\x9bie din Rom\xc3\xa2nia, lansat la data de 19 februarie 1990. Directorul publica\xc8\x9biei a fost Alexandru Piru iar printre colaboratori se num\xc4\x83rau, la acel moment, Grigore Traian Pop, Carmen Firan, Florin R\xc4\x83dulescu-Botic\xc4\x83, Ilie \xc8\x98erb\xc4\x83nescu, Liviu Franga sau Solomon Marcus._NEWLINE_Ziarul a fost condus de apropia\xc8\x9bi ai fostului pre\xc8\x99edinte al Rom\xc3\xa2niei, Ion Iliescu, precum Carmen Firan, Alexandru Piru, Cleopatra Lorin\xc8\x9biu, \xc8\x98tefan Mitroi, Sorin Stanciu, Mitic\xc4\x83 Panaitescu. El \xc8\x99i-a \xc3\xaencetat apari\xc8\x9bia la data de 1 iulie 2005. Ultimul num\xc4\x83r a fost publicat la date de 14 iunie 2005.'